Bacanje kugle
<s>Bacanje kugle je atletska disciplina u kojoj bacač nastoji baciti kuglu što dalje.</s><s>Ova atletska disciplina služi za razvijanje snage, brzine, specifične izdržljivosti i okretnosti.</s><s>Osim bacanja koje je propisano atletskim pravilima, kugla se može bacati na razne načine.</s><s>Pri tome, u skladu sa uzrastom takmičara, upotrebljava se kugla različite težine.</s>

<s>Istorijat bacanja kugle 
Pretpostavlja se da su se prva takmičenja u bacanju kugle (topovskog đuleta) održavana u Velikoj Britaniji.</s><s>Hroničari beleže da su se vojnici oko 1346. godine takmičili u bacanju topovskog đuleta teškog 16 funti (7,257 kg.</s><s>U početku se bacalo iz mesta i to jačom i slabijom rukom.</s><s>Vremenom su se iskristalisala pravila bacanja koja su se odnosila i na prostor iz kojeg se bacala kugla.</s>

<s>Prvi službeni rezultati vode se u Velikoj Britaniji od 28. maja 1860, kad je H. Vilijams bacio kuglu 36 stopa tj 19,972 metra.</s><s>U početku se kugla bacala bičnom tehnikom.</s><s>Najbolji rezultat tim načinom bacanja postigao je Džim Fuš (SAD) 17,95 metara (1950).</s><s>Peri O‘Brajen iz SAD prvi se prilokom bacanja u početnom položaju okrenuo leđima prema pravcu bacanja.</s><s>Pri tom položaju moglo se jače uključiti mišiće, usled čega kugla dobija veće ubrzanje.</s><s>O‘Brajen je ubrzo prebacio 18 metara, a 1956. i 19,25 metara.</s><s>Od žena prvi svetski rekord postigla je Violeta Moris iz Francuske 10,15 metara — 1924.</s>

<s>Među prvim bacačima kugle između dva rata na terenima Jugoslavije istakli su se Karolji Ambrozi, V. Narančić i A. Kovačević, a posle Oslobođenja P. Šarčević, Dako Radošević, Milija Jocović, Petar Barišić, Tomislav Šuker, Ivan Ivančić, Vladimir Milić i Dragan Perić.</s><s>Žene su u početku bacale kuglu od 5 kg.</s><s>Prvi priznati rekord Jugoslavije postavila je 5. oktobra 1923.</s><s>Marijana Jerina iz AK Primorje, rezultatom 6,24 metra.</s>

<s>Pravila takmičenja 
Kugla se baca s ramena jednom rukom iz kruga promera 2,135 metara.</s><s>Na sredini srednjeg spoljnog luka učvršćen je segment.</s><s>U trenutku kad atletičar zauzima u krugu stav za početak izvođenja bacanja, kugla mora dodirivati bradu ili biti vrlo blizu nje, ne sme se povući iz ravni ramena, a ruka se pri izvođenju bacanja ne sme povući naniže od zauzetog stava.</s><s>Svaki takmičar ima pravo na tri pokušaja.</s><s>Šestorica najboljih, a na velikim takmičenjima osmorica, imaju pravo na još tri pokušaja.</s><s>Nijedan takmičar, nama pravo na naknadna tri pokušaja, ako mu bacanja u prva tri hica nisu uspela.</s><s>Takmičar ne sme napustiti krug, dok kugla nije pala na zemlju, a posle toga obavezno mora napustiti krug za bacanje od pozadi.</s><s>Pored toga nije dozvoljeno, koristiti rukavice kao ni umotavanje dva ili više prstiju zajedno.</s>

<s>Seniori bacaju kuglu tešku 7,257 kg, juniori mlađi od 18 godina 6 kg, pioniri 4 kg.</s><s>Seniorke, starije i mlađe juniorke bacaju kuglu od 4 kg, a pionirke 3 kg.</s>

<s>Vrste takmičenja 
Bacanje kugle se nalazi na svim važnijim takmičenja.</s><s>Na programu Letnjih olimpijskih igara bacanje kugle za muškarce se nalazi od prvih Igara 1896. u Atini, a kod žena od Igara 1948. u Londonu.</s><s>Na Evropskim prvenstvima 1934. za muškarce, a za žene od 1938.</s>

<s>Tehnika bacanja kugle</s>

<s>Polazni položaj i priprema za poskok 
Bacač se postavlja leđima okrenut smeru bacanja.</s><s>Težina tela je na zadnjoj nozi.</s><s>Trup je oružen i uspravan.</s><s>Ruka u kojoj se nalazi kugla je savijena u laktu, tako da drži kuglu uz vrat.</s><s>Telo se nalazi u potpunoj statičkoj ravnoteži.</s>

<s>Poskok 
Poskok je pokretačka snaga u prvoj fazi bacanja i završava se dolaskom u izbačajnu poziciju, osnosno, u trenutku kad obe noge uspostave kontakt sa tlom.</s><s>Početak poskoka treba biti  opušten, slobodan, ali ne i prebrz.</s><s>Previše brz početak poskoka prouzrokuje gubitak ravnoteže tokom njegovog izvođenja i ne omogućava pravilno bacanje.</s>

<s>Izbačajna pozicija (za dešnjake) 
Desna noga je u centru kruga, leva noga spoljašnjim delom stopala dodiruje unutrašnju površinu segmenta.</s><s>Težina tela nalazi se na desnoj nozi, koja je povijena, trup je leđima okrenut u pravcu bacanja savijen u suprotnom smeru.</s><s>Leva noga je opružena u zglobu kolena.</s>

<s>Faza izbacivanja (maksimalnog napora) 
Za vreme izbacivanja karakteristično je kretanje tela gore i napred povezano sa istovremenim okretanjem tela do prednjeg položaja u smeru bacanja uz neprestano narastanje brzine.</s><s>Vrlo bitno za bacanje u celini je povezivanje poskoka sa izbacivanjem.</s>

<s>Faza održavanja ravnoteže 
Zajedničko delovanje svih sila u smeru bacanja mora biti u završnoj fazi zaustavljeno kako bacač ne bi prešao preko ivice kruga i napravio prekršaj.</s><s>Posle završenog izbacivanja bacač poskokom vrši zamenu položaja nogu.</s>

<s>Svetski rekordi 
Prvi svetski rekord u bacanju kugle IAAF je priznala 1912. godine.</s><s>Trenutni rekord kod muškaraca je 23,37 metara, a postigao ga je Rajan Krauser iz SAD,2021 godine.</s><s>Kod žena rekord drži Natalija Lisovska iz SSSR sa daljinom od 22,63 , a postignut je u Moskvi, 7. juna 1987. godine.</s>

<s>Lista najboljih rezultata — bacanje kugle za muškarce na otvorenom 
Ovo je lista atletičara, koji su bacili kuglu preko 22,50 m, sa stanjem na dan 15. jun 2017. godine. (Napomena: većina atletičara je po nekoliko puta prebacilo tu dužinu u prikazanom rasponu.</s><s>Prikazan je samo najbolji rezultat.)</s>

<s>Lista najboljih rezultata — bacanje kugle za žene na otvorenom 
Ovo je lista atletičarki, koji su bacale više od 21,70 metara, sa stanjem na dan 15. jun 2017. godine. (Napomena: većina atletičarki je po nekoliko puta prebacilo tu dužinu u prikazanom rasponu.</s><s>Prikazan je samo najbolji rezultat.)</s>

<s>Lista najboljih rezultata — bacanje kugle za muškarce u dvorani 
Ovo je lista atletičara, koji su bacili kuglu preko 21,85 m, sa stanjem na dan 15. jun 2017. godine. (Napomena: većina atletičara je po nekoliko puta prebacilo tu dužinu u prikazanom rasponu.</s><s>Prikazan je samo najbolji rezultat.)</s>

<s>Lista najboljih rezultata — bacanje kugle za žene u dvorani 
Ovo je lista atletičarki, koji su bacale više od 21,25 metara, sa stanjem na dan 15. marta 2013. godine. (Napomena: većina atletičarki je po nekoliko puta prebacilo tu dužinu u prikazanom rasponu.</s><s>Prikazan je samo najbolji rezultat.)</s>

<s>Muški rekordi u bacanju kugle na otvorenom 
(stanje 15. jun 2017)</s>

<s>Ženski rekordi u bacanju kugle na otvorenom 
(stanje 15. jun 2017.)</s>

<s>Muški rekordi u bacanju kugle u dvorani 
(stanje 15. mart 2013)</s>

<s>Ženski rekordi u bacanju kugle u dvorani 
Stanje 15. mart 2012.</s>

<s>Vidi još 
 Osvajači olimpijskih medalja u atletici — bacanje kugle za žene
 Osvajači olimpijskih medalja u atletici — bacanje kugle za muškarce
 Razvoj svetskog rekorda u bacanju kugle na otvorenom za žene
 Razvoj svetskog rekorda u bacanju kugle na otvorenom za muškarce</s>

<s>Spoljašnje veze</s>

<s>Atletske discipline
Bacanje kugle</s>

